Shqipëria në Festivalin Evropian të Këngës

Shqipëria ka marrë pjesë në Festivalin Evropian të Këngës (Eurovision) 21 herë prej debutimit në vitin 2004. Transmetuesi përfaqësues i saj është Radio Televizioni Shqiptar (RTSH), që e përzgjedh aktin e vet përfaqësues përmes Festivalit të Këngës, një festival i kahershëm që zhvillohet çdo vit në Shqipëri që nga viti 1962, përdoret për të përzgjedhur përfaqësuesin e shtetit për Eurovisionin e atij viti. Shqipëria mori pjesë për herë të parë në Festivalin Evropian të Këngës në vitin 2004 me këngën "The Image of You" nga Anjeza Shahini në vendin e shtatë. Ai mbeti rezultati më i lartë i shtetit në garë deri në vitin 2012, kur Rona Nishliu me këngën "Suus" përfundoi e pesta. Ajo ka marrë pjesë në garë çdo vit prej debutimit të tij, dhe ka kualifikuar për finale 12 prej 21 herëve.

 Pjesëmarrja 
Radio Televizioni Shqiptar (RTSH) është anëtar i plotë i Bashkimit Evropian të Transmetuesve (EBU), që e mundëson pjesëmarrjen në Eurovizion. Ai ka marrë pjesë në Eurovizion duke përfaqësuar Shqipërinë çdo vit që prej 2004-ës.

 Historia 

 Vitet 2000 
Transmetuesi kombëtar i Shqipërisë, RTSH, shprehu synimin e tyre për të marrë pjesë në Eurovision 2002 dhe 2003, por atyre iu refuzua pjesëmarrja për shkak të numrit të madh të shteteve pjesëmarrëse.

Megjithatë, Shqipëria debutoi në konkursin e vitit 2004 në Stamboll me këngën "The Image of You" interpretuar nga Anjeza Shahini. Shteti mblodhi 106 pikë në finale dhe përfundoi në vendin e shtatë duke mbetur vendi më i lartë i tij deri në vitin 2012. Në vitin 2005, për shkak të renditjes në top 11 të shtetit në vitin e kaluar, hyrja pasuese "Tomorrow I Go" nga Ledina Çelo u kualifikua automatikisht në finale dhe arriti në vendin e gjashtëmbëdhjetë në Kiev. Një vit më pas, Luiz Ejlli me këngën e tij “Zjarr e ftohtë” nuk arriti të kualifikohej në finale në Athinë duke shënuar njëkohësisht herën e parë të moskualifikimit në historinë e pjesëmarrjes.

Kënga pjesëmarrëse e vitit 2007 ishte "Hear My Plea" e Frederik Ndocit, interpretuar në Festivalin e Këngës 45 si "Balada e gurit". Kënga u interpretua në Eurovizion në anglisht dhe shqip. Në gjysmëfinalen e garës, ai mori 49 pikë, duke u renditur në vendin e 17-të nga 28 dhe duke mos arritur të kualifikohej në finale.

Fituesja e Festivalit të Këngës 46 u shpall Olta Boka me këngën “Zemrën e lamë peng”. Megjithatë, rezultati i jurisë që zgjodhi fituesin ishte i diskutueshëm dhe dolën zëra se dy gjyqtarët e fundit i dhanë qëllimisht vlerësime të larta Bokës për të shmangur dërgimin e nënkampioneve, Flaka Krelani dhe Doruntina Disha, në garë. Reagimet e shtypit në Shqipëri nuk ishin të kënaqura me vendimin dhe RTSH-ja njoftoi se do të hetonte për mashtrimin e pretenduar nga dy gjyqtarët e fundit për të dhënë pikët e tyre. Pavarësisht kësaj, fitorja e Olta Bokës mbeti dhe ajo këndoi për Shqipërinë në Festivalin Evropian të Këngës 2008 në Beograd, Serbi. Ajo u kualifikua në finale, duke u renditur e 9-ta në një fushë me 19 në gjysmëfinalen e dytë dhe në finale mori 55 pikë, duke mbetur e 17-ta me 25 pikë.

Shqipëria ishte shteti i parë që zgjodhi artistin e tyre dhe prezantoi publikisht këngën e tyre për Eurovision 2009. Fituesi u zgjodh sërish nga Festivali i Këngës. Fituese e Festivalit të Këngës 47 u shpall Kejsi Tola me këngën "Më merr në ëndërr", e cila është kompozuar nga kompozitorët e këngës së parë të Shqipërisë Edmond Zhulali dhe Agim Doçi. Kënga u interpretua në anglisht si "Carry Me in Your Dreams". Shqipëria u rendit e 7-ta nga 19 në gjysmëfinalen e dytë me 73 pikë, duke u kualifikuar kështu në finale. Në finale, ku u përdor si juria ashtu edhe televotimi, Shqipëria shënoi 48 pikë, duke përfunduar e 17-ta në një fushë me 25. Megjithatë, nëse do të ishte përdorur vetëm televotimi, Shqipëria do të ishte e 11-ta në garë. Në të kundërt, nëse do të ishte përdorur vetëm votimi i jurisë, Shqipëria do të ishte e 23-ta.

 Vitet 2010 
Fituesja e Festivalit të Këngës 48 u vendos më 27 dhjetor, ku Juliana Pasha fitoi ndaj ish-fitueses Anjeza Shahini. Ajo përfaqësoi Shqipërinë në Eurovision 2010 në Oslo me këngën "It's All about You". Kënga ishte një kompozim tipik me ritëm të lartë dhe është krahasuar me këngën "Keeps Gettin' Better" të Christina Aguilera-s dhe "Womanizer" të Britney Spears. Shqipëria doli e 6-ta në gjysmëfinalen e parë me 76 pikë, duke u kualifikuar kështu në finale. Në finale, Juliana përfundoi e 16-ta me 62 pikë ku mori 12 pikë nga Maqedonia.

Pjesëmarrësja shqiptare për Eurovizionin 2011 u zgjodh në Festivalin e Këngës 49 në dhjetor të vitit 2010 dhe doli të ishte Aurela Gaçe, duke fituar për herë të tretë pas 10 vitesh. Kënga e saj u quajt "Kënga ime" dhe u përkthye në anglisht me emrin "Feel the Passion", publikuar më 12 mars 2011, gjatë një shfaqjeje të quajtur "Historia nis këtu" në RTSH. Shqipëria mori pjesë në gjysmëfinalen e parë kundër 18 shteteve të tjera, duke luftuar për një vend në finale më 14 maj. Megjithatë, ata humbën kualifikimin për në finale për herë të parë në 4 vjet, duke u renditur në vendin e 14-të.

Shqipëria konkurroi në konkursin e vitit 2012 me këngën "Suus", e cila u interpretua nga Rona Nishliu. Kënga kaloi në finale, duke u renditur në vendin e 5-të në total me 146 pikë. Rezultat rekord për Shqipërinë ka shënuar Rona Nishliu nga Kosova.

Shqipëria konkurroi në Eurovision 2013 me këngën "Identitet" e cila u interpretua nga Adrian Lulgjuraj dhe Bledar Sejko. Kjo këngë u zgjodh fituese përmes Festivalit të Këngës. Rezultatet vareshin vetëm nga votimi i jurisë. Në mesin e ekspertëve në juri ishte edhe shefi i delegacionit italian në Eurovision Song Contest, Nicola Caligiore, i cili përshëndeti dhe dha pikët në anglisht për të gjithë shikuesit nga transmetimi i Eurovision.tv. Shqipëria doli e 15-ta në gjysmëfinalen e dytë të Festivalit Evropian të Këngës 2013 në Malmö dhe nuk arriti të shkonte në finale.

Më 28 dhjetor 2013, Herciana Matmuja fitoi Festivalin e Këngës 52 dhe u zgjodh për ta përfaqësuar Shqipërinë në Eurovizion 2014 me këngën e saj "One Night's anger". Në kohën para Eurovizionit 2014 ajo regjistroi versionet në anglisht dhe shqip të kësaj kënge. Më 16 mars ajo publikoi versionin përfundimtar të 'One Night's anger' për Eurovision 2014. Shqipëria nuk arriti të kualifikohej për të dytin vit radhazi.

Më 28 dhjetor 2014, Elhaida Dani fitoi Festivalin e Këngës 53 me këngën "Diell", dhe kjo përfaqësoi Shqipërinë në Eurovision 2015. Më 23 shkurt 2015 u njoftua se tekstshkruesit kishin vendosur ta tërhiqnin këngën për "arsye personale dhe të parevokueshme", dhe Dani do të performonte diçka tjetër në Eurovizion. Të nesërmen u zbulua se Dani do të performonte "I'm Alive".

Më 27 dhjetor 2015 Eneda Tarifa fitoi Festivalin e Këngës 54 me këngën e saj "Përrallë" që nënkuptonte se do të përfaqësonte Shqipërinë në Eurovizion 2016. Më vonë u përkthye në anglisht dhe u quajt "Fairytale" dhe videoklipi u shfaq premierë në lajmet e mbrëmjes në TVSH. Shqipëria nuk arriti të kualifikohej, duke dalë e 16-ta nga 18 në gjysmëfinalen e dytë.

Pasi nuk arriti të kualifikohej edhe një herë më 2017 me Linditën dhe këngën “World”, Shqipëria u rikthye në finale në vitin 2018 me këngën “Mall” të Eugent Bushpepës. Përfundoi në vendin e 11-të nga 26 në finale duke marrë 184 pikë, duke i dhënë Shqipërisë rezultatin e tretë më të mirë në garë që nga debutimi i saj.

Në vitin 2019, Shqipëria përzgjodhi Jonida Maliqin për ta përfaqësuar me këngën "Ktheju tokës". Shqipëria arriti të kualifikohej nga gjysmëfinalja e dytë, duke u bërë hera e parë që Shqipëria kualifikohej dy herë radhazi që nga viti 2009 dhe 2010. Në finale, ajo u rendit e 17-ta me 90 pikë.

 Vitet 2020 
Për konkursin 2020, Shqipëria zgjodhi Arilena Arën për ta përfaqësuar shtetin e saj pasi fitoi Festivalin e Këngës 58 me këngën "Shaj" më 22 dhjetor 2019. Më 9 mars 2020, një version i rinovuar i këngës me emrin "Fall from the Sky" u publikua në anglisht. Sidoqoftë, konkursi i vitit 2020 u anulua më 18 mars 2020 për shkak të pandemisë së COVID-19 në Evropë.

Për konkursin e vitit 2021, RTSH-ja bëri të ditur se Arilena Ara nuk do të rizgjidhej nga brenda për ta përfaqësuar Shqipërinë dhe se Festivali i Këngës 59 do të vazhdonte siç ishte planifikuar. Finalja kombëtare u zhvillua më 23 dhjetor 2020 dhe u fitua nga Anxhela Peristeri me këngën "Karma". Anxhela arriti të kualifikohej në finale, duke e bërë të parën që nga viti 2008-2010 që Shqipëria të kualifikohej tri herë radhazi. Në finale ajo u rendit e 21-ta me 57 pikë.

Për konkursin e vitit 2022, Ronela Hajati fitoi Festivalin e Këngës 60 dhe u përzgjodh për ta përfaqësuar shtetin me këngën “Sekret”. Kënga iu nënshtrua një rinovimi përpara Eurovizionit, ku u shtuan linja në anglisht dhe spanjisht. Megjithatë, nuk arriti të kualifikohej në finale, duke dalë në vendin e 12-të nga 17 në gjysmëfinalen e parë.

Për konkursin e vitit 2023, Albina Kelmendi dhe familja e saj doli e dyta në Festivalin e Këngës 61, por u përzgjodh nga publiku për ta përfaqësuar shtetin me këngën “Duje”. Ata arritën të kualifikohen në finale, duke u renditur në vendin e 9-të me 83 pikë. Në finale u renditën në vendin e 22-të me 76 pikë.

Për konkursin e vitit 2024, përmes të njëjtës metodë të përzgjedhjes si në vitin 2023, u zgjodh Besa Kokëdhima me këngën "Zemrën n'dorë" duke ardhur e para në Festivalin e Këngës 62. Për Eurovision, kënga u ripërtrit dhe u emërtua "Titan".

Për konkursin e vitit 2025, Festivali i Këngës 63 u organizua me format të rimenduar, në të cilin fituesi do ta përfaqësonte Shqipërinë në Bazel, Zvicër në konkursin e 2025-ës. Votimi i diasporës u soll së bashku me një prezantim të ri të rezultateve. Në fund, Shkodra Elektronike fitoi festivalin me "Zjerm". Dyshja vazhdoi të bëhej hyrja me më së shumti pikë në Eurovision deri tani, duke i siguruar 218 pikë në finalen e 2025-ës.

 Pjesëmarrësit 
+Treguesi2Vendi i dytë ◁Vendi i funditXKënga u zgjodh, por nuk konkurroi
VitiArtist(ë)KëngaGjuhaFinalePikëGjysmëfinalePikëAnjeza Shahini"The Image of You"Anglisht71064167Ledina Çelo"Tomorrow I Go"Anglisht1653 colspan="2" Luiz Ejlli""Shqip rowspan="2" colspan="2" 1458Frederik Ndoci"Hear My Plea"Anglisht, shqip1749Olta Boka""Shqip1755967Kejsi Tola"Carry Me in Your Dreams"Anglisht1748773Juliana Pasha"It's All About You"Anglisht1662676Aurela Gaçe"Feel the Passion"Anglisht colspan="2" 1447Rona Nishliu""Shqip51462146Adrian Lulgjuraj and Bledar Sejko""Shqip rowspan="2" colspan="2" 1531Hersi"One Night's Anger"Anglisht1522Elhaida Dani"I'm Alive"Anglisht17341062Eneda Tarifa"Fairytale"Anglisht rowspan="2" colspan="2" 1645Lindita"World"Anglisht1476Eugent Bushpepa"Mall"Shqip111848162Jonida Maliqi""Shqip1790996Arilena Ara"Fall from the Sky"Anglisht colspan="4"  XAnxhela Peristeri"Karma"Shqip215710112Ronela Hajati"Sekret"Shqip, Anglisht colspan="2" 1258Albina and Familja Kelmendi"Duje"Shqip2276983Besa Kokëdhima "Titan"Anglisht colspan="2" 1514Shkodra Elektronike"Zjerm"Shqip82182122

 Çmime 

 Barbara Dex Award 
VitiPerformuesQyteti pritësRona Nishliu Baku

Komentuesit dhe spikerët
VitiKomentuesSpikerLeon MenkshiZhani CikoLeon MenkshiZhani CikoLeon MenkshiLeon MenkshiLeon MenkshiLeon MenkshiLeon MenkshiLeon MenkshiLeon MenkshiLeon MenkshiLeon MenkshiLeon MenkshiLeon MenkshiLeon MenkshiAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri XhahuAndri Xhahu2021Andri XhahuAndri Xhahu

 Pikët 
Shqipëria ka dhënë 2310 Pikë gjithesej.Këto janë pikët e dhëna më se shumti: 
 Rangu Shteti Pikët 1  230 2  183 3  132 4  113 5  92

Shqipëria ka  marrë pikë më së shumti nga :
 Rangu  Shteti Pikët  1  209 2  198 3  138 4  106 5  88

 Galeria 

 Shënime 

 Referime 

 Lidhje të jashtme 

Kategoria:Vende në Festivalin Evropian të Këngës